पाएं अपने शहर की ताज़ा ख़बरें और फ्री ई-पेपरडाउनलोड करें
रामामंडी के नजदीक भूर मंडी के पास बुधवार देर रात हंगामा हो गया, जब टैक्सी यूनियन ने एक प्राइवेट बस को रोक लिया, जिसमें 100 से ज्यादा सवारियां थीं। हंगामे के कारण हाईवे पर दूर-दूर तक जाम लग गया। थाना कैंट के एसएचओ अजैब सिंह औजला ने मौके पर पहुंचकर स्थिति कंट्रोल की। बस गुरदासपुर से बिहार जा रही थी। सरकार की गाइडलाइंस के मुताबिक बस में 30 से ज्यादा लोग नहीं बैठ सकते थे। यात्रियों ने बताया कि गुरदासपुर से चलते समय 40 सवारियां थीं। होशियारपुर से 20 लोग और चढ़ गए। जालंधर में गिनती 100 से ज्यादा हो गई। जब टैक्सी यूनियन को पता चला उन्होंने भूरमंडी के पास बस रुकवा ली।
80 सवारियों वाली पंजाब रोडवेज भी रोकी
भूर मंडी में टैक्सी यूनियन और बस मालिकों में तीखी बहस हुई और दोनों पक्षों ने एक-दूसरे पर तेजधार हथियार तान लिए। थाना कैंट की पुलिस मौके पर पहुंच गई। इतने में बस मालिक के समर्थकों ने रोडवेज की बस रोक ली, जिसमें 80 लोग सवार थे। देर रात पुलिस दोनों बसें थाने ले आई। उधर, रात 11:30 बजे करीब 120 प्रवासी मजदूर थाना कैंट पहुंच गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn